מסעו של הנשר / עדי סגל ויסברגר  
  
מַחְרֹזֶת פְּנִינִים נִתְלֶשֶׁת

מִיְּדֵי הַכְּרוּבִים

מֵעַל הַיָּרֵחַ, מֵעַל הַשֶּׁמֶשׁ

מֵעַל כָּל הַכּוֹכָבִים.

מִתְפַּזְּרוֹת, נוֹטְפוֹת שֶׁנְהָב

מַטָּה עַל הָעוֹלָם,

כּוֹחַ מִזְמוֹר וְשִׁירָה

בְּתוֹכָן מְגֻלָּם.

עַל יַבָּשָׁה בְּצֶבַע הַשּׁוֹקוֹלָד

הַבְּרִיּוֹת מַעְלָה מַבִּיטִים

פּוֹעֲרִים פִּיּוֹתֵיהֶם לִגְמֹעַ

מַתְּנַת אֱלוֹהַּ לַבְּרוּאִים.  
  
  
\*נכתב בהשראת אגדה על אודות שיר, מתוך סיפורי הקייטנות / יאנוש קורצ'אק

עדי סגל ויסברגר  
אשת משפחה ממזכרת בתיה.  
עוסקת בריפוי בעיסוק אופטימי ובהדרכת הורים בגישת אדלר,  
מפתחת מוצרי התפתחות, מדריכה מרפאים בעיסוק ומרצה בתחומי התפתחות הילד למגוון קהלים.  
כתיבה היא כלי ביטוי עבורי מאז שנות הנעורים. בשנים האחרונות המקום של השירה תופס נפח גדול יותר בחיי.   
שיריי מתפרסמים ברשת ובכתבי עת שונים.

אני חושבת בצבעים,  
אוהבת לארגן תחושות במילים  
ולפגוש אנשים עם חמלה ואמת באישונים.